CELEX: 62016CN0201
Language: sk
Date: 2016-04-12 00:00:00
Title: Vec C-201/16: Návrh na začatie prejudiciálneho konania, ktorý podal Verwaltungsgerichtshof (Rakúsko) 12. apríla 2016 – Majid (alias Madzhdi) Shiri

18.7.2016   
            
            
               SK
            
            
               Úradný vestník Európskej únie
            
            
               C 260/18
            
         Návrh na začatie prejudiciálneho konania, ktorý podal Verwaltungsgerichtshof (Rakúsko) 12. apríla 2016 – Majid (alias Madzhdi) Shiri
   (Vec C-201/16)
   (2016/C 260/23)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Verwaltungsgerichtshof
   
      Účastníci konania pred vnútroštátnym súdom
   
   
      Navrhovateľ v konaní o opravnom prostriedku „Revision“: Majid (alias Madzhdi) Shiri
   
      Poverený orgán: Bundesamt für Fremdenwesen und Asyl
   
      Prejudiciálne otázky
   
   
               1.
            
            
               Majú sa ustanovenia o účinnom opravnom prostriedku proti rozhodnutiu o odovzdaní obsiahnuté v nariadení Európskeho parlamentu a Rady (EÚ) č. 604/2013 z 26. júna 2013, ktorým sa stanovujú kritériá a mechanizmy na určenie členského štátu zodpovedného za posúdenie žiadosti o medzinárodnú ochranu podanej štátnym príslušníkom tretej krajiny alebo osobou bez štátnej príslušnosti v jednom z členských štátov (1), predovšetkým článok 27 ods. 1 v spojení s odôvodnením č. 19 vykladať tak, že žiadateľ o azyl môže uplatniť presun zodpovednosti na žiadajúci členský štát z dôvodu uplynutia šesťmesačnej lehoty na odovzdanie (článok 29 ods. 2 v spojení s článkom 29 ods. 1 nariadenia č. 604/2013)?
               V prípade kladnej odpovede na prvú otázku:
            
         
               2.
            
            
               Dochádza k presunu zodpovednosti podľa článku 29 ods. 2 prvej vety nariadenia č. 604/2013 už samotným márnym uplynutím lehoty na odovzdanie alebo sa na presun zodpovednosti z dôvodu uplynutia lehoty vyžaduje aj odmietnutie povinnosti prevziať alebo späť prijať dotknutú osobu zodpovedným členským štátom?
            
         
      (1)  Ú. v. EÚ L 180, s. 31.